**Опис и спецификације предмета, услови испоруке или извршења**

|  |  |  |  |  |
| --- | --- | --- | --- | --- |
| Ред.бр. | Врста послова | Оквирни бр.извршиоца | Степен стручне спреме | Оквирни период ангажовања  -у месецима- |
| 1. | Радник на паркинг сервису | 4 | ССС | 4 |
| 2. | Руковалац грађ.машине | 3 | ССС | 4 |
| 3. | Возач теретног моторног возила | 3 | ССС | 4 |
| 4. | Радник на одржавању јавних зелених површина | 8 | ССС | 4 |
| 5. | Референт за одржавање јавног осветљења | 1 | ВСС | 4 |
| 6. | Радник за пројектовање и надзор | 1 | ВШС | 4 |

1. **Радник на паркинг сервису**

Послови:

* врши наплату паркирања на паркиралишту,
* коришћењем контролних уређаја контролише плаћање паркинг услуга путем СМС порука,
* у случају прекорачења времена паркирања, или неплаћања, издаје кориснику посебну доплатну карту и оставља на брисачу возила ако корисник није присутан,
* контролише начин паркирања возила на паркингу и упозорава возаче који то раде на непрописан начин,
* прати функционисање саобраћаја у граду и у случају уочавања непрописно паркираног возила обавештава руководиоца сектора,
* обавештава руководиоца сектора о евентуалној неисправности уређаја за контролу наплате,
* уредно води сву прописану документацију,
* уз потребну документацију уредно предаје новац благајнику.
* од благајника задужује и раздужује паркинг карте и блокове,
* обавља и друге послове по налогу руководиоца сектора,
* за свој рад одговара руководиоцу сектора.

1. **Руковалац грађевинских машина**

Послови:

* рад грађевинском машином према радном налогу,
* води евиденцију радних часова машине, утрошка горива и мазива и доставља на евидентирање техничком сараднику за изградњу и одржавање путева и улица,
* одговара за правилно и стручно руковање и техничку исправност грађевинске машине,
* одговоран је да се грађевинска машина сервисира из домена основног одржавања,
* дугује машину и потребни алат и опрему уз исту,
* обавља и друге послове по налогу техничког сарадника за одржавање путева и улица,
* за свој рад одговара техничком сараднику за одржавање путева и улица.

1. **Возач теретног моторног возила**

Послови:

* обавља превоз терета по радним налозима,
* води евиденцију о пређеној километражи, утрошку горива и мазива и доставља на евидентирање техничком сараднику за изградњу и одржавање путева и улица,
* одговоран је за правилно и стручно руковање и техничку исправност возила,
* одговоран је да се возило сервисира из домена основног одржавања,
* обавља и друге послове по налогу техничког сарадника за одржавање путева и улица,
* за свој рад одговара техничком сараднику за одржавање путева и улица.

1. **Радник на одржавању јавних зелених површина**

Послови:

* обавља послове летњег и зимског одржавања јавних зелених површина,
* стара се о уређењу јавних зелених површина по налогу референта за одржавање јавних зелених површина,
* обавља послове уређења паркова и јавних вртова, орезује грање, сече шибље, коси траву, сади украсно цвеће и остало зеленило,
* изводи једноставније грађевинске радове на уређењу паркова и јавних вртова,
* обавља и друге послове по налогу референта за одржавање јавних зелених површина,
* за свој рад одговара референту за одржавање јавних зелених површина.

1. **Референт за одржавање јавног осветљења**

Послови:

* организује и обавља стручно-техничке послове у вези изградње и одржавања јавног осветљења,
* води евиденцију јавног осветљења на територији општине,
* издаје и води евиденцију радних налога,
* стара се о исправности и одржавању јавног осветљења,
* учествује у изради пројеката јавног осветљења,
* учествује у набавци материјала за изградњу и одржавање јавног осветљења ,
* прати експлоатационе и временске ресурсе специјалног теретног возила са платформом за рад на висини и предузима потребне мере за одржавање истог,
* врши надзор на изградњи и одржавању јавног осветљења,
* одговоран је за послове безбедности живота и здравља људи на раду, послове противпожарне заштите и заштите животне средине,
* обавља и друге послове по налогу руководиоца сектора,
* за свој рад одговоран је руководиоцу сектора.

1. **Референт за пројектовање и надзор**

Услови: ВСС, (VII-1) грађевински факултет, стечено високо образовање на основним студијама у трајању од најмање четири године, односно на основним академским студијама у обиму од најмање 240 ЕСПБ бодова, положен стручни испит - 3 године радног искуства и одговарајуће лиценце за одговорног извођача или пројектанта.

Послови:

* обавља послове надзора, инжењеринга, вештачења, техничког прегледа у областиделатности предузећа, а у складу са овлашћењима из Закона о планирању и изградњи, Закона о јавним путевима и другим односним законским одредбама,
* припрема и прибавља подлоге за израду извођачких пројеката,
* израђује пројекате за објекте за које поседује лиценцу,
* координира рад радног тима ако су послови из области делатности овог радног места преовлађујући и ако је решењем директора одређен за координирање,
* благовремено и потпуно информише о стању у извршавању послова и радних задатака из области својих радних обавеза,
* обавља и друге послове по налогу руководиоца сектора,
* за свој рад одговоран је непосредно руководиоцу сектора.

За наведена радна места, ангажована лица обављаће послове према опису послова предвиђених општим актом о систематизацији радних места код наручиоца.

Уступљени запослени ће наведене послове обављати по распореду рада и радног времена запослених код наручиоца, у пуном радном времену.

**Количина:** Оквиранброј потребних радника које Наручилац планира да ангажује дат је у табели и зависиће од стварних потреба Наручиоца.

Избор ангажованих лица, вршиће Наручилац, који задржава право да у периоду важења уговора, утврђује коначан број ангажованих лица за рад на наведеним пословима, према потребама организације процеса рада, у зависности од смањења, односно повећања обима одговарајуће врсте послова, а све до укупно уговорене вредности .

**Рок и начин извршења** -

Рок за упућивање извршиоца на ангажовање код наручиоца не може бити дужи од 24 сата од издавања појединачног уговора (Наруџбенице).

**Наручилац задржава право да у складу са својим потребама одређена лица не ангажује уговорен број месеци већ онолико месеци колико буде потребе за њима.** Почетак и завршетак ангажовања је у роковима који одговарају Наручиоцу

Наручилац је дужан да најкасније у року од 24 сата обавести Агенцију о намери престанка потребе за ангажовањем конкретног уступљеног запосленог уколико је све могуће дефинисати отказивање уговора о раду у складу са законом који регулише рад.

Пружалац услуге се обавезује да врши све административне послове за пријаву запослених, да обавља све друге административне послове као што су издавања решење о годишњем одмору, плаћеном одсуству, потврде запосленом, отказу уговора о раду и сл.

**Квалитет**:

Уступљени запослени су дужни да обављају све послове искључиво по упутствима за рад и инструкцијама које добију од Наручиоца, односно руководилаца огранизационе целине у оквиру које се обављају послови.

Приликом обављања послова за које су ангажовани, Уступљени запослени су дужни да се придржавају правила о раду, реду и дисциплини који важе код Наручиоца.

Наручилац је дужан да ангажованом лицу обезбеди мере заштите на раду, опрему и средства у складу са Законом и својим општим актима, ако су такве мере и заштитна средства прописани.

Наручилац је дужан да Агенцији достави потребне податке из Акта о процени ризика о пословима које обавља уступљени запослени.

За радна места која подразумевају здраствене прегледе, трошкове истих сноси Наручилац

Агенција је обавезна да након престанка важења Уговора, врати Наручиоцу комплетну опрему и средства за рад са којом су задужена ангажована лица.

**Контрола квалитета услуге:**

Ангажована лица обављаће послове према опису послова предвиђених општим актом о систематизацији радних места код наручиоца

Ангажована лица ће наведене послове обављати по распореду рада и радног времена запослених код наручиоца, у пуном радном времену.

Контролу рада пружаоца услуге, Наручилац може да контролише без најаве у сваком моменту.

За време трајања уговора наручилац ће контролисати да ли Ангажована лица на пословима, остварују послове наведене у потребама наручиоца.

Контролу рада Уступљених запослених вршиће овлашћена лица Наручиоца -руководилац/шеф радне јединице.

Уколико Наручилац, приликом контроле, уочи неправилности у раду (било који оправдан разлог који се односи на радну способност запосленог и његово понашање у складу са законом којим се уређује рад и општим актима који се примењују код Наручиоца, као и из других разлога у складу са законом којим се уређује рад) о томе, у писаној форми обавештава Агенцију.

Наручилац је дужан да о околностима из става 1. овог члана обавести Агенцију и приложи све потребне доказе за утврђивање околности које представљају основ за отказЛица код којих је уочена неправилност у раду не може више бити ангажовано за обављање послова код Наручиоца.

За накнаду штете у случају незаконитог отказа, Наручилац и Пружалац услуге су солидарно одговорни.

**Повреда на раду и накнада штете**

Ангажовано лице одговорно је за штету коју је на раду или у вези с радом, намерно или крајњом непажњом, проузроковао Наручиоцу, у складу са законом којим се уређује рад.

Ангажовано лице које је на раду или у вези са радом код Наручиоца намерно или крајњом непажњом проузроковао штету трећем лицу, а коју је накнадио Наручилац, дужан је да Наручиоцу накнади износ исплаћене штете

Ако Ангажована лица претрпи штету на раду или у вези са радом, Наручилац је дужан да му накнади штету, у складу са законом којим се уређује рад и у складу са својим актима и спроведе поступак у складу са Законом о безбедности и здрављу на раду , Законом о агенцијском запошљавању и припреми и пошаље све информације о повреди ангажованог лица Пружаоцу услуге.

Наручилац прихвата одговорност у случају не поступања у складу са Законом о безбедности и здрављу на раду

Пружалац услуге може, у складу са захтевом Наручиоца, да исплати износ који одреди Наручилац за накнаду штете запосленом и да исти рефундира,односно фактурише Наручиоцу у складу са датумом и начином фактурисања свих других месечних трошкова без обрачунавања провизије на тај износ.

Пружалац услуге је дужан да, у току трајања посла, осигура уступљене запослене за случај повреде на раду и професионалног обољења у складу са законом.

**Рекламација:** У случају да овлашћена лица Наручиоца утврде да поједини извршиоци несавесно и немарно врше послове за које су ангажовани, Наручилац има право да од Пружаоца услуге захтева замену тих лица, а Пружалац услуге је у обавези да Наручиоцу обезбеди друге извршиоце најкасније у року од 1 (једног) дана, од пријема захтева Наручиоца.

Под несавесним и немарним извршењем послова сматраће се када Ангажована лица несавесно и немарно извршавају послове на којима су ангажовани, као и када не поступају у складу са упутствима за рад и инструкцијама које добију од Наручиоца, односно руководилаца огранизацион целине у оквиру које се обављају послови и правила о раду, реду и дисциплини који важе код Наручиоца..

**Место извршења услуге**:

Место извршења услуге је на локацијама које је одреди Наручилац у току трајања уговора. Локације су на територији општине Рашка.

Зарада и накнада зараде и друга примања уступљених запослених се утврђује на основу закона о раду и Колективног уговора.

Топли оброк се исплаћује у износу од 499,28 динара по дану - БРУТО 1 -.

Регрес се исплаћује са припадајућим доприносима и порезима у висини 1/12 месечно од 75% просечно исплаћене зараде - БРУТО 1 - по запосленом у Републици Србије према последњем објављеном податку републичког органа надлежног за статистику,за претходну годину,увећан за посебан регрес регулисан АНЕКСОМ III посебног колективног уговора за јавна предузећа у комуналној делатности на територији Републике Србије, а сразмерни део регреса за коришћење годишњег одмора ,ако запослени има право на годишњи одмор у трајању краћем од 20 радних дана у складу са Законом.

У случају судских спорова са Наручиоцем, Ангажована лица не остварује право на накнаду судских трошкова од стране наручиоца

Наручилац је дужан да Пружаоцу услуге достави потребне податке из Акта о процени ризика о пословима које обавља Ангажована лица.

За радна места која подразумевају здраствене прегледе, трошкове истих сноси Наручилац

Пружалац услуге је обавезна да након престанка важења овог Уговора, врати Наручиоцу комплетну опрему и средства за рад са којом су задужена ангажована лица.

Ангажована лица морају да имају радни однос са пружаоцем услуге на одређено или неодређено време. Ангажована лица имају права на све одредбе члана 2. став 7. тачке 1) и 2) Закона о агенцијском запошљавању ("Службени гласник РС", број 86 од 6. децембра 2019).

Наручилац задржава право да, у току трајања уговора, ангажује лица на одређено или неодређено време а све у складу са својим потребама

Пружалац услуге је у обавези да, за сваког уступљеног запосленог, по овој јавној набавци, достави Уговоре између Агенције и Уступљеног запосленог у складу са елементима уговора о јавној набавци.

У случају да Ангажована лица заснује радни однос на неодређено време код Наручиоца, Наручилац ће о томе обавестити Агенцију у року од 24 сата.

У случају потребе ангажовања лица, на неодређено време код Агенције, Наручилац ће Пружаоцу услуге испоставити појединачни уговор којим се обавезује да ће у случају престанка радног односа по основу вишка запослених, у складу са законом којим се уређује рад, сносити трошак отпремнине.

Наручилац се обавезује да пружаоцу услуге достави информације о условима за рад на пословима за које се врши уступање и другим условима рада упоредних запослених код послодавца корисника из члана 2. став 7. Закона о агенцијском пословању при закључивању уговора о уступању, као и извод из општег акта и да Пружаоца услуге на исти начин обавести о свакој промени наведених услова у најкраћем року;